
3. Editorial 

Eduard Gisbert, alcalde del Masnou, fa balanç del primer any del nou 
equip de govern municipal. 


4. Seguretat pública 

Us expliquem e! conveni de col·laboració que han signat a mitjans de 
juny l'Ajuntament i el Departament d'Interior, en matèria de seguretat 
pública i policia. El president del Parlament de Catalunya ha visitat la 
nostra vila. 


5. Tall de la N-ll 

El Masnou ha viscut el tall a la Nacional It 
de forma reivindicativa alhora que festiva. 
Us expliquem com vam fer-la nostra. 



6/7. El Masnou viu i festiu 

Fem un repàs de la Festa Major de Sant 
Pere: Dimonis, quina festa! 


viu Ple de Riure 

Aquest reportatge ens explica et que 
ha estat la vuitena edició del Festival 
de Teatre còmic del Masnou. 


8/9. El Masnou 




10. Ei Masnou viu educa, fa esport i es mou 

Us expliquem diverses activitats de les regidories de l’Ajuntament. 

11. Ei Masnou viu en xarxa 

I ens apropa una entitat masnovina que ha protagonitzat ta Festa 
Major d'aquest any: La Colla de Diables del Masnou. 

; OU viu entrevista a Palemó Anglès 



Un masnoví d'adopció que ens parla de 
l’etapa com a director del Museu Municipal 
de Nàutica del Masnou i de la seva passió 
pel mar. 


14. La Tribuna Política 

Hem obert la tribuna als cinc grups polítics municipals del Masnou. 


16. Al carrer! 

El Masnou participa a uns jocs olímpics molt especials 


ns 


I N F 0 R M A C I 

Ajuntament 

93 542 47 00 

Àrea de Manteniment i Serveis 

93 540 75 50 

Àrea de Promoció Econòmica 

93 540 62 00 

Àrea de Serveis a les persones 

93 540 74 40 

Arxiu Municipal 

93 540 15 11 

Biblioteca Pública Joan Coromines 

93 540 90 56 

Ca n'Humet. Punt d’Informació Juvenil ACCÉS 

93 540 00 56 

Casa de Cultura (Sala d’Exposicions) 

93 555 66 00 

Cementiri Municipal 

93 555 76 02 

Centre de formació d'adults Et Masnou 

93 540 07 82 

Jutjat de Pau 

93 555 07 13 

Mercat Municipal 

93 555 19 65 

Museu Municipal de Nàutica 

93 540 50 02 

Oficina Benestar Social de la Generalitat 

93 540 28 80 

Oficina Municipal del Consumidor (OMIC) 

93 540 74 40 

Poliesportiu Municipal 

93 555 61 03 

Recaptació 

93 542 47 38 / 93 542 47 39 

Sales de Vetlla Municipals 

93 540 18 22 

Servei Municipal de Català 

93 540 22 85 

SERVEIS 

Servei d’aigües (SOREA) 

93 555 06 28 

SOREA (urgències) 

904 10 00 00 

Taxis 

93 555 86 86 (emissora centralitzada) 

Correus i Telègrafs 

93 555 09 96 

Notaria 

93 540 20 11 

Autobusos CASAS 

93 796 14 23/93 798 11 00 

URGÈNCIES 

Policia Local 

092/93 555 22 44 

Comissaria dels Mossos d’Esquadra 

088 

Protecció Civil 
93 555 17 44 

Bombers de Badalona 

085 / 93 388 00 80 

Àrea Bàsica de Salut (A6S) 

Nou telèfon de programació de visita mèdica: 
93 540 04 08 

Horari de programació: de 10 a 13h i de 16 a 19h 
Urgències 24 hores: 93 555 70 61 

Urgències ambulàncies UTE 

061 


Edita: Ajuntament del Masnou 
Redacció i coordinació: Servei de Premsa 
Fotografia; Ramon Boadella, Gerard Poch i Gabinet 
d'Alcaldia 

Correcció lingüística: Servei Local de Català 
Compaginació: Josep Puig 
Impressió: RRB 
Dipòsit legal: B-9961-1979 


Imprès en paper ecològic, lliure de clor 





































Eduard 
Gisbert i Amat 

.\lcalde 
del Masnou 






Lli 

i 






L equip de govern de Fj^untament del Masnou (PSC, ERC, ICV-EA) arriba al seu pri¬ 
mer any de govern municipal. Sincerament, crec que el balanç és positiu, si bé cal dir que 

la tasca no ha estat fàcil i, sobretot en alguns aspectes, no ha avançat al ritme que tots hau¬ 
ríem volgut. 

Aquest primer any, hem fet molta feina de portes endins, i som conscients que aquesta 
tasca és de difícil visualització, considerant que és un pas imprescindible per propiciar el 
canvi de portes enfora durant els tres anys que queden de mandat. S'han endegat un seguit 
d estudis encaminats a tenir un millor coneixement de la realitat municipal (no perdem de 
vista que parlem d'un pressupost de més de 18 milions d euros, i d'una plantilla de més de 
220 llocs de treball) per aconseguir una administració més moderna i efectiva. 

Hem apostat per una estructura orgànica de Fi^untament idònia per gestionar amb efi¬ 
càcia la nostra vila, millorant el nivell i superant les inèrcies procedents de l'estructura i 
actitud generada en 1 etapa anterior. Vint-i-quatre anys de gov^ern de Convergència i Unió 
han marcat una època, un estil, un sistema d'organització. Tot i que en alguns períodes hi 
ha hagut d'altres socis al govern, la línia va estar clarament marcada pel meu predecessor. 

Ens hem marcat com a objectius aconseguir que els regidors i les regidores gestionin 
les seves àrees sota un programa polític global pactat, essent conscients que després d'un 

piimer any de govern en coalició, s'han enfortit les relacions de grup i Fol^ectiu primer de 
l'interès general. 

Hem rebut força pressió. Demandes continuades sovint Justificades, d'altres, més dis¬ 
cutibles, reivindicant més atenció i respostes a curt termini. Creiem que estem treballant 
força i bé, malgrat que moltes actuacions requereixen el seu temps. 

Aquesta tardo r-hi vern, anirem obtenint el resultat dels diferents estudis i projectes 
posats en marxa. Serà el moment d'explicar-los i començar a veure’n els resultats. Ens com¬ 
prometem a seguir treballant per aconseguir Forganització municipal i el model de ciutat 
que totes i tots volem. A seguir fent passos perquè els masnovins i les masnovines puguem 
sentir-nos orgullosos de la nostra vila. 


El Masnou viu 



El nostre alcalde es va personar el 
passat 13 de juliol, al Jutjat núm. 4 de 
Mataró, que és qui instrueix el cas de 
la tresorera municipal del Masnou, 
per tal de formalitzar la denúncia com 
a màxim representant de l'Ajunta¬ 
ment. En aquest acte va fer lliurament 
de l'arqueig de la tresorera accidental, 
on s'aprecia que existeix una diferèn¬ 
cia en efectiu de 241.638,48 euros. 


Queda pendent l'arqueig i la concilia¬ 
ció bancària a data 13 de maig de 
2004, moment en què es va suspendre 
de les seves funcions la tresorera, una 
vegada estigui actualitzada la compta¬ 
bilitat. A banda de la denúncia feta al 
Ministeri Fiscal, també s'han denun¬ 
ciat els fets al Tribunal de Comptes. 

Els fets es remunten a mitjans de 
maig, quan la fins aleshores tresorera 
municipal del Masnou, Sra. Carme 
Benito, es declara responsable, mit¬ 
jançant un escrit, de la sostracció de 
diners de la caixa municipal durant 
els darrers cinc anys i mig. 

Com a conseqüència d'aquest 
fet, també se li va incoar un expe¬ 
dient disciplinari amb Fobjectiu d’a¬ 
clarir els fets i depurar responsabili¬ 
tats. La funcionària va quedar sus¬ 
pesa de funcions. A la vegada es va 
demanar a la Diputació de Barcelo¬ 
na assistència jurídica en el tema, i 


que nomenés un instructor del cas. 

Es dóna la circumstància que en 
aquelles mateixes dates, un gabinet 
auditor començava un estudi econò¬ 
mic i financer a FAjuntament del Mas¬ 
nou per encarregat per la Diputació de 
Barcelona a petició del nostre íjunta- 
ment. 

De tot l'afer, se n'ha mantingut 
informats als responsables dels depar¬ 
taments de Fi^untament, així com als 
portaveus de tots els grups polítics 
municipals que han rebut informació 
permanent de la situació del tema. 

L'Alcalde del Masnou, Eduard Gis¬ 
bert, en el decurs del Ple municipal 
del mes de maig, quan explicava 
públicament els fets, va demanar a tots 
els presents que: "cal fer tot el possible 
per tal que aquest fet aïllat no pugui 
malmetre la imatge dels treballadors 
d’aquest Ajuntament ni de la Institu¬ 
ció que representem". 

EJ Masnou viu 


El President del Parlament de Catalunya 
ens visita 



El Molt Honorable President del Parlament de Catalu¬ 
nya, Sn Ernest Benach, va venir dissabte 12 de juny a la nos¬ 
tra vila per presentar el llibre 50 anys (Vescoltisme al Masnou, 
convidat per TAgrupació d'amics i antics escoltes del Mas¬ 
nou. Prèviament, el president del Parlament català va fer 
una visita institucional a l'Ajuntament del Masnou, on va ser 
rebut per l'alcalde i tot el consistori. El president va saludar 
a tots els regidors i regidores de l'AJ un lament cap als v^olts de 


les sis de la tarda, i els va convidar a ser actius en el procés 
de la reforma de rEstatut de Catalunya. A les set, acompan¬ 
yat de les autoritats locals, va adreçar-se cap a Ca n'Humet 
per prendre part en la presentació del llibre que comme¬ 
mora els 50 anys del moviment escolta al Masnou. 

Al matí, el president havia participat a la població veïna 
de Teià en un acte institucional per celebrar els 25 anys d'a¬ 
juntaments democràtics. 


L'Ajuntament del Masnou signa amb el Departament 
d'Interior el conveni en matèria de seguretat pública i policia 



La signatura del conveni entre el Departament d'Inte¬ 
rior i FAjuntament del Masnou v^a tenir lloc el passat div^en- 
dres 11 de juny. La consellera d'Interior, Montserrat Tura, i 
l'alcalde del Masnou, Eduard Gisbert, van signar el conveni 
que preveu la coordinació i la col·laboració en matèria de 
seguretat pública i Policia. La voluntat principal d'aquest 


acord és treballar per aconseguir la màxima seguretat global 
en benefici dels ciutadans, tot propiciat per la lleialtat insti¬ 
tucional, la coordinació i la cooperació. 

Acostar i compartir la feina, aquest és l'esperit que ha 
de regir el servei públic de seguretat adreçat a la població, 
per tal d’optimitzar els recursos humans i materials dels 
quals disposen ambdós cossos. A l'acte hi van ser presents 
també per part del Departament d'Interior, Jordi Samsó, 
director general de Seguretat Ciutadana, Carles Sànchez, 
subdirector general de Coordinació de les Policies Locals, 
Josep Lluís Rossell, inspector en cap de l’ABP dels Mossos 
d'Esquadra, així com altres autoritats de la Policia de la 
Generalitat. 

El Masnou va ser representat pels regidors i regidores del 
Consistori, així com pels diferents serveis i cossos que actuen 
en matèria de seguretat al municipi (Protecció Civil, Bom¬ 
bers de Badalona, Creu Roja, ABS, Guàrdia Civil de Premia 
de Mar, i voluntaris... ). A l'acte hi v^an assistir també repre¬ 
sentants de les policies locals de les poblacions veïnes. 

El Masnou viu 



N-ll: l'hem fet nostra! 


Durant tot el matí de diumenge, 27 de juny, la N-ll va canviar la seva fesomia habi¬ 
tual i es va convertir en un agradable passeig per als centenars de convilatans que 
s'hi van aplegar. L'acte va estar organitzat per la Plataforma Cívica Masnou 21 amb 
el suport de l'Ajuntament del Masnou amb l'objectiu de demanar el trasllat de la 
N-ll i la gratuïtat de l'autopista C-32. Durant més de dues hores, a l'alçada de la 
plaça de la Llibertat, hi va haver diverses activitats per a tots els públics, així com 
la lectura d'un manifest. 


Des de les 10 del matí fins passa¬ 
des les 12 del migida, la Nacional II va 
ser tallada al seu pas pel Masnou en el 
tram comprés entre el Torrent d'en 
Gaio i la carretera d'Alella. El motiu 
va ser la festa lúdica i reivindicativa 


convocada per la Plataforma Cívica El 
Masnou 21 i fAjuntament, sota el 
lema: Tallem la Nacional-II, \ine i fes- 
te-la teva! 


Molts mas- 


novins 1 masno- 


FORA la N-ll 

C-32 gratuïta 

21 




vmes van passe¬ 
jar-hi al llarg del 
matí a peti, amb 
patins, o en bici- 
a, i van viure 
de manera festi¬ 
va la reivindica¬ 


ció. Al llarg del 
matí hi van tenir lloc diverses activi¬ 
tats promogudes per entitats de la 
vila: ballada de gegants, diables, sar¬ 
danes, coreografies de patinatge, lli¬ 
çons de country i havaneres. L'acte va 
ser presentat pel conegut masnoví 
Pep Parés. 


Passades les 11 va tenir lloc la tro¬ 
bada institucional. Representants de 
tots els partits polítics del Masnou, 
encapçalats per l’alcalde de la pobla¬ 
ció Eduard Gisbert, diputats de la 
comarca i alcaldes de les poblacions 
veïnes es van sumar a les reivindica¬ 


cions històriques de les plataformes 
ciutadanes del Masnou i de Premià de 
Mar. Pere Companó, president de la 
Plataforma Cívica Masnou 21, va ser 
l'encarregat de fer la lectura del Mani¬ 
fest de l'escriptor premianenc Martí 
Rosselló. 

El primer 
pas cap a la 
via cívica 



La diada és el primer fruit de la feina realitzada des de fa molt de temps. 
Tots els grups polítics de l'Ajuntament del Masnou, PSC, ERC, ICV-EUiA 
des del grup de govern, com també CiU i PP des de l'oposició, han treba- 

, pugui ser ben aviat la via cívi- 


llat des del consens, per tal que la Naciona 
ca que tots desitgem. Des del Consell Comarcal del Maresme, on hi ha repre¬ 
sentats els mateixos cinc grups polítics, s’ha impulsat la redacció de manera 
unitària del document Mobilitat i infraestructures de transport del Maresme, 
que aborda aquesta i d'altres necessitats en infraestructures de transport i 
comunicació a la nostra comarca. Aquest document ha estat tramès a les ins¬ 
titucions supramunicipals que tenen competències en aquesta qüestió. 

De la mateixa manera que hem aconseguit la unitat en t'àmbit municipal i 
en l'àmbit comarcal, es demana que des d'altres institucions nacionals i esta- 
tatals també treballin, de forma unitària, aquesta històrica reivindicació nostra. 
És evident que en e! tall aconseguit hi han tingut molt a veure les mobilitza¬ 
cions ciutadanes impulsades fins ara per la Plataforma Camí Ral de Premià de 
Mar, i la Plataforma Cívica Masnou 21, així com et teixit social dels nostres 
pobles i ciutats. 

e Còmic 




persones nan assistit 
a la vuitena edici<) del Ple de Riure del 



nïií com t"s la nostra 



cès i carrers o a la platja populars i 


H em pogut veure, eiure d'altres 





Masnou que ha batut el rècord de 


propostes, el bo i millor de la sèrie 


públic tant a l’interior de la carpa 


Dinamita amb el Tricicle, el gran mim 


gratuïts, juntament amb els muntat¬ 
ges que han tingut lloc a dins la carpa 
del Ple de Riure, s'ha valorat com a 


. X 


(amb més d'un 15% d'espectadors 


anglès Les Bubb, en Pep Bou i les 


molt eqtiilibrada. 



que en la passada edició) com eti els 


seves tK)mbolles, el satíric monòleg de 


El Ple de Riure, Festival Interna¬ 




espectacles itinerants, com a novetat. 


que han estat vistos als nt)stres can ers 


rAntònia San Juan, ragosarament 
dels The McKensv’s CÜan Band, o l’ho¬ 


cional de Teatre (^òmic del Masnou, 


ha estat organitzat per ri^untament 


i places per més de 2.()0() persones. 

El nostre Festival s'iia consolidat 


me orquestra italià The Straniero. 


Els Galagongos, la l)anda del festival. 


de ben segur com una clara relè- 


han portat la frescor i la complicitat 


del Masnou que promou la Fundació 
privada Promocions Culturals del 
Masnou, amb direcció artística de 


rència dins el panorama teatral 


amb el públic durant tot el festival. 


català, amb un públic entusiasta a 


S'ha aprofundit en la idea del Mas¬ 


ia cita masnovina. Han estat quatre 
dies i tres nits de erresca i festa asse- 


nou com a ciutat de cultura i oberta a 


(’hapertons Còmic - Teatre i amb el 
suport de la Diputació de Barcelona i 
la Generalitat de Catalunva, amb el 



tothom. La combinacicS entre les cer¬ 


gurada en un marc estiuenc tan 


caviles itinerants, els espectacles a pla- 


patrocini ci’entitats bancàries i empre¬ 
ses del Masnou. 

El Masnou viu educa, fa esport 




El reglament de 
l'escola bressol 
municipal, a 
exposició pública 

Fins al proper 26 d’agost està expo¬ 
sat al públic el projecte i el reglament 
de l’escola bressol municipal, per tal 
que es puguin presentar al·legacions i 
suggeriments. En aquest termini es 
podrà examinar la corresponent docu¬ 
mentació als departaments d’adminis¬ 
tració al Ciutadà (carrer Tomàs Vives, 
2), de Ser\^eis a les Persones (avinguda 
Joan XXIII, 13) i al web municipal: 

http: / / WWW. elmasnou.net 

Durant el mes d’octubre és previst 
convocar el concurs públic per a la 
gestió de l’escola bressol, al qual s'hi 
podran presentar, entre d'altres, coo¬ 
peratives d'ensenyament de treball 
associat. 


El mural guanyador 
de la convocatòria 
grafitera 04, al camp 
de l'Atlètic 



Un grafit de Jordi Zaragoza i Àlex 
Canas basat en l'esport del futbol, es 
pot v^eureja al camp de l’Atlètic Mas¬ 
nou. Ha estat el guanyador de la con¬ 
vocatòria grafitera 2004 adreçada a 
Jov^es d'entre 15 i 30 anys. Aquest pro¬ 
jecte guanyador s’ha realitzat en una 
paret mural de 15 m de llarg lü camp 
de l'Atlètic. A banda de plasmar l'o¬ 
bra, la dotació del premi ha estat de 

450 euros i una placa. La imatge recull 
el moment en què el president i els 
membres de la Junta de l'Atlètic, i la 
regidora de Joventut de rAjuntament, 
lliuren el premi a l'Alex, un dels dos 
joves artistes guanyadors. 

El Pla de Mobilitat 
del Masnou: Les 
propostes per a una 
nova organització 
viària 



L'equip de govern de fi^untament 
del Masnou (PSC, ERC, i ICV-EA) té la 
ferma voluntat de tirar endavant un Pla 
de mobilitat municipal amb la finalitat 
bàsica d'aconseguir una nova organit¬ 
zació viària, que tendeixi cap a un con¬ 
cepte de ciutat sostenible. L'objectiu 
primer és pacificar i ordenar el trànsit 
rodat i retornar l'espai perdut, durant 
molts anvs, als vianants. El Pla recull la 

j ' 

proposta d’actuacions per a la millora 
de la mobilitat al Masnou. Ara, és en 
mans dels grups polítics municipals, 
d'entitats veïnals i d’associacions 
comercials, per tal que puguin estu- 
diar-se'l i fer les esmenes i les aporta¬ 
cions que creguin oportunes, abans 
que es presenti a la població. Us convi¬ 
dem a conèixer la proposta des del web 
municipal: http://www. eImasnou.net 

El Pla Local d'Igualtat 
d'Oportunitats, 
en marxa 


El principi d'igualtat és avui un 
dret reconegut per totes les societats 
democràtiques. L'Ajuntament del Mas¬ 
nou vol aprovar en aquest mandat el 
Pla local d'igualtat d'oportunitats, 
amb fobjectiu principal d'atendre i 
prev^eure les situacions de desigualtat 

per raons de sexe a la vdla del Masnou 
i facilitar el principi d’igualtat social 
entre ambdós sexes. Des de la Regi- 
doria de la Dona, s’ha dut a terme un 
llarg procés i han convidat a la pobla¬ 
ció a dir-hi la seva. També el podeu 
consultar al web municipal. 






L'Ajuntament dóna 
la benvinguda als 
nens i nenes sahrauís 



L'alcalde, Eduard Gisbert, i el regi¬ 
dor de Cooperació i Solidaritat, 
Xavier Serra, han rebut a mitjan 
juliol els vuit nens i nenes sahrauís i 
les famílies masnovines que els acu¬ 
llen aquest estiu. Al Masnou, l'expe¬ 
riència s'ha portat a terme durant vuit 
anys. L'ACAPS fa possible aquesta 
experiència que no oblidaran mai ni 
els nois ni les noies arribats dels cam¬ 
paments de Tindouf (Algèria), ni les 
famílies acollidores. 



El Masnou vota 
en clau europea 



La jornada electoral 
del 13 de juny al Parla¬ 
ment Europeu al Mas- 


* f 


nou va tenir una partici¬ 
pació del 41,86% del 
cens electoral que, en aquests comi¬ 
cis, era de 16.860 votants. El PSC va 
ser la força més votada a la nostra 
població. Va obtenir el 36% de vots 
(2.538), seguida de CiU amb 1.486 
vots. El PP va ser la tercera força més 
votada amb 1.221 vots. ERC en va 
obtenir 982, i ICV-EA, 629. 

asnoií Viu en xarxa ha convidat en aquesta ocasió a la Colla de Diables del Mas¬ 
nou, que aquesta Festa Major de Sant Pere ens han fet gaudir de valent fins al punt 
d'exclamar: Dimonis, quina festa! 

La colla de diables del Masnou va néixer l'any 1981 per iniciativa d'en 
Jordi Torrano. Més tard, s'en van fer càrrec els membres del Centre 
Excursionista dels quals en van sortir la majoria dels components. La 
colla, des d'aquell moment fins ara, ha estat portada per gent tocada pel 
foc diabòlic. Des de 1997 està inscrita al registre d'associacions de la 
Generalitat de Catalunya. 


No està formada per socis, sinó per membres que no fan cap aportació 
econòmica. Es finança mitjançant subvencions de l'Ajuntament del Mas¬ 
nou i col·laboracions privades. La formen uns 150 membres distribuïts 
en tres seccions: Colla Gran, Colla Infantil i Banda de Percussió. 



gaudiran durant tot l'any d'una vida divertida. Tant en el correfoc gran 
com en la rua diabòlica la banda de percussió té també un gran pro- 
tagonisme. 


Aquest any, la Colla de Diables ha participat molt activament en la 
Festa Major ja que ha estat l'encarregada de portar el fil conductor del 
Sant Pere. Ja ho deia el lema escollit: Dimonis, quina festa! 


Durant aquests 23 anys d'existència ha participat de forma activa en 

totes les festes majors. La colla es caracteritza pel seu tarannà alegre, 
anàrquic, i festiu. 


Actuacions que realitza durant l'any 


Al llarg de l'any organitza tres activitats principalment; 

El correfoc infantil: el formen nens i joves de 10 a 17 anys, tot i que 
els de 16 i 17 ja poden participar en el correfoc gran. Els pares i 
mares dels nens i nenes participants col·laboren també fent diverses 
tasques de suport. Aquest correfoc es caracteritza principalment per la 
intensitat de foc dels carretillers. La banda que els acompanya està 
també formada per nens i nenes de la mateixa edat. 

El correfoc gran: es caracteritza pels muntatges pirotècnics i coreo¬ 
gràfics que es fan pels carrers i les places del poble, fet que els con¬ 
verteix en un original i singular correfoc. Al llarg dels anys, ha esde¬ 
vingut un dels actes més esperats de la Festa Major. 

La rua diabòlica: és una rua de Carnaval protagonitzada per les brui¬ 
xes amb els seus balls i encanteris. Cada any, es realitza una carrossa 
diferent que esdevé, juntament amb el foc, el motiu central de la 
festa. Finalitza amb una gran olla de bruixes que es reparteix entre tots 
els assistents. Es comenta que tots aquells que tasten d'aquest brou 




Sí 

Volem arreglar la caseta del nostre local que com a conseqüència de 
les inclemències meteorològiques i d'alguns actes vandàlics, està molt 
malmesa. Una altra de les nostres prioritats és aconseguir que la 
banda pugui assajar a Ca n'Humet, demanda que ja hem fet fa temps 
i encara no ha estat concedida. També ens aniria bé trobar més ins¬ 
truments per a la nostra banda. La darrera assignatura pendent, és fer 
un drac. 



































































































































Ei Masnou viu 


o 



Amb ei patí fins a la boia 

De ben petit en "Pale", tal com 
Tanomenen a casa, ja venia a estiue¬ 
jar al Masnou a casa l'àvia al carrer 
Jaume I. Abans de començar la gue¬ 
rra, ja s'hi va establir, al mateix 
carrer. El seu rebesavi, en Josep Sala, 
i el seu avi eren de la vila, i ja tenien 
força anomenada com a navegants 
del Masnou que anaven a les Amèri- 
ques en vaixell de vela. Actualment 
viu al veïnat de Sant Antoni al barri 
d'Ocata. Fa més de 40 anys que és 
casat amb la Maria. Tenen dos fills, 
en Palemó que ha heretat la passió 
pel mar, i TAlexandre, que ha sortit 
més de muntanya. 

En Palemó diu que el Masnou és 
una població que juga amb avantatge 
respecte als seus pobles veïns: explica 
que la serralada de Sant Mateu ens 
protegeix dels vents, i ens guarda més 
arrecerats. Ha estat un dels pioners 
de la vila en navegar amb patí de vela 
català. Ja fa temps que no surt, però 
durant anys acompanyat per la seva 
gossa la Perla, arribaven a la boia amb 
el patí que lluïa la matrícula 22. La 
boia, era l'avís per a navegants del 


banc de sorra que hi havia, més o 
menys a una milla i miqa de la costa. 

Un llibre de nàutica, tota una vida 

Als set anys, el seu oncle Pere li va 
fer un regal: un llibre de nàutica de la 
Marina del vuit-cents d'Ermerencià 
Roig. Si roncle Pere hagués sabut la feli¬ 
citat que m'ha donat sempre aquest llibre 
de capçalera!.,, dissortadament, li vaig 
deixar a un bon amic que me'l va perdre. 
El vaig recuperar en una llibreria d'antic. 

Uns anys més tard, fins i tot em vaig 
embrancar amb l'editorial a tirar enda^- 
vant una nova edició, que es va esgotar al 
poc temps de sortir publicat. 

Curiosament, l'únic viatge que ha 
fet Palemó Anglès en vaixell és l'ana¬ 
da a Mallorca amb el pare quan tenia 
12 anys. 

Excavacions a l'autopista 

Quan comencen les obres de l’au- 
topista, a primers dels seixanta, en 
Palemó col·labora amb les excava¬ 
cions que s'hi duen a terme. A l’indret 
del Llac, els diumenges al matí, s'hi 
apleguen una bona colla d'amics: en 
Ramon Asensi, l’Ezequiel Pagés, en 

M’he 

estimat el 
museu peça 
a peça. 
Forma part 
de la meva 
vida 


Lluís Galera, en Carlos Unterlohner. 
Comencen a trobar les primeres 
peces (llànties, ceràmiques de terris¬ 
sa, monedes...) que configuraran el 
fons arqueològic del Museu del Mas¬ 
nou. 

A la tarda, al Museu, que aleshores 
estava instal·lat al carrer de Sant Fran¬ 
cesc d'Assís, sota l'església de Sant 
Pere, netegen les troballes. 

El museu es va crear l'any 1957 i es 
va inaugurar per Sant Pere de l'any 
1962. L'any 1986, en Palemó Anglès, 
agafa el relleu en la direcció del 
Museu a en Lluís Galera, que va ser- 
ne el primer director. Si bé en un 
principi el fons més important era 
l'arqueològic, en Palemó comença a 
decantar-se per dotar el Museu d’una 
bona col·lecció de temes nàutics. 

Un poble de capitans 

La història del Masnou va lligada 
amb el mar, amb els capitans, amb el 
comerç amb les Amèriques, i sobretot 
amb l'Argentina. La \ila havia tingut 
tres drassanes, i dues escoles de pilots, 
i ens explica en Palemó que en els 
bons temps s'ha\ien comptabilittzat 
un total de 1.000 capitans masnovins i 
gent de mar. Hi havia molts personat¬ 
ges cèlebres que anaven instal·lant-se 
des del Camí Ral amunt fins a Fonta- 
nills. Al carrer Ras trillo (ara Jaume í), 
hi \ivien 5 capitans, com al carrer de 
Pere Grau i a tants d'altres. Al nucli 
antic s'hi apleguen les cases d'abans, 
cases de mig cos i de dues plantes, 
amb el seu pati. 

Explica que els capitans anaven 
bàsicament a fer la ruta del Tasajo 
(recollien carn seca i salada a l'Argen¬ 
tina i la portaven cap a Cuba) i quan 
tornaven descansaven fins a iniciar 
una nova expedició. 

Les genuïnes galetes de barco 

Al Masnou tenim coneixement 
que, des del segle XIX, es fabriquen 
galetes per a mariners, també anome- 

nades "Galetes de barco". Eren quadra¬ 
des i es guardaven en capses de llauna 
estanyada, i es col·locaven a dins de 
bocois de fusta* Actualment, només 
queda una botiga, Can Banquer, que 
les continua confeccionant artesanal- 
ment i només n'ha camiat la forma 
(ara són rodones). Es fan amb aigua, 
farina, llevat i una mica de comi que els 
dóna sabor. En Palemó ens explica 
que, antigament, per tal que les galetes 
no es passessin en les travessies llar¬ 
gues, els mariners soldaven les caixes. 


M'he estimat el museu peça a peça 

En Palemó no es vol mullar a Tho- 
ra de triar la peça de la col·lecció del 
museu que destacaria. En tot cas, 
però, ens explica que una de les peces 
més curioses és el negret de la Tupi- 
namba, un dels elements que va donar 
al museu TEmili Josep Sala i Barbarà. 
El negret, que és un element que s'ex¬ 
posava en els cafès de la casa, ha viat¬ 
jat molt, i ha participat en diverses 
exposicions, fins i tot se n’ha fet una 
rèplica de guix al Museu de Mataró. 


El museu ens permet conèixer el 
treball a les drassanes, la\àda dels pes¬ 
cadors, la navegació comercial, i els 
tipus d'embarcacions procedents del 
Masnou, el comerç català a Amèrica i 
la mta del Tasajo, i les activitats dels 
que es quedaven a terra, que molt 
sovint eren complementàries a les 
marineres: els corders, els boters, els 
pagesos (que produïen productes 
agrícoles per exportar), els terrissai¬ 
res, els sastres... 

El museu, ens explica, forma part de 
la meva vida. Durant més de 40 anys 
en Palemó hi ha tingut una dedicació 
exclusiva, i ha sabut encomanar al 
Masnou la seva passió pel mar. Actual¬ 
ment, és membre del Patronat, i té les 
portes obertes del museu, que és com 
la seva segona casa. A la publicació 
mensual de Gent del Masnou, en 
Palemó ens dóna a conèixer els vai¬ 
xells més importants a la història del 
Masnou: la fragata, la corbeta, el ber¬ 
gantí, la pollacra, el xabec... 

Palemó Anglès ha estat un bon 
mestre. Coneix la història de cada un 
del objectes del museu i sap transme¬ 
tre la seva estimació per la marina del 
Masnou del segle XIX. Enyora el Mas¬ 
nou tranquil, i farribada de les bar¬ 
ques dels pescadors a la platja. Troba 
que ara hi ha massa gatzara i xivarri, i 
condemna l'incivisme dels nostres 
dies. 



juny-agost 2004 13 

























El Masnou viu la tribiiiia Dolítica 


Obrim la 
tribuna política 
als cinc grups 
polítics 
municipals 



El Molt Honorable 
President del Parla¬ 
ment de Catalunya, 

Sr. Ernest Benach, 
durant la visita insti¬ 
tucional a l'Ajunta¬ 
ment del Masnou el 
passat 12 de juny, on 
va ser rebut pel nostre 
consistori. 


Joan Ramon Vilalta i Carrillo 

Portaveu de CiU 



Informació municipal? 

>■ 

Es iin dret i una obligació que qui 
està a Toposició controli l’acció de 
govern. Dins aquesta tasca hi ha el con¬ 
trol i la utilització dels diners públics 
per informar del que està fent qui 
governa. Es el cas d’aquesta revista, on 
creiem que l’equip de govern no actua 
de forma objectiva ni en continguts ni 
en formes. Per qui no comparteixi el 
I nostre punt de \ista recomanem, per 
exemple, la lectura de l’explicació dels 
pressupostos i que ho compari amb el 
seu rebut de l’IBI, o bé l’article sobre els 
vigilants cívics i el compari amb els pro¬ 
grames electorals del tripartit (cap d’ells 
ho tenia previst, sí en canvi CiU, de qui 
s’ho han copiat i així ho han recone¬ 
gut), o bé l’explicació donada sobre el 
tema Dogi, quan fa un any el PSOPSOE 
enviava una carta a la ciutadania, plena 
de demagògia electoralista. 

No cal dir que hem demanat parti¬ 
cipar en resmentada revista (fins i tot 
i vam presentar una moció, votada en 
contra pel tripartit) ja que si es diu 
I municipal, hauria de ser del municipi. 

; Convergència i Unió, tot i formant part 
I de les forces polítiques amb presència 
municipal, quan escriu aquest article no 
sap quan s’editarà la revista (l’anterior 
i va estar més d’un mes al calaix esperant 
per poder-hi posar l’article de Dogi), no 
sap els seus continguts, no sap si parlarà 
de les excel·lències de la Festa Major, o 
bé del Ple de Riure, o de qualsevol altra 
cosa. El tripartit però, sí que pot veure 
I el que escrivim i pot, en funció dels nos¬ 
tres articles, canviar la informació que 
s’envia als vilatans i vilatanes. 

A més, en aquesta revista se’ns dóna 
un espai més que reduït per expressar la 
nostra opinió (que no dogma de fe) i les 
degudes instruccions que, entre d’al¬ 
tres, diuen que no podem superar les 20 
línies de text, que per qüestions d'edició 
I i de disseny, descarten que els articles 
puguin contenir destacats en negreta, 
subratllats o frases en majúscula (en 
l’ordinador em surten ja 26 línies, m’he 
passat i sortirà massa petit). u 


Alícia Nieto i Garcia 

Regidora de ERC 



Canvis 

Ja ha passat un any des que v^am 
entrar al govern. Ha estat un any de 
molts canvis tant en l’àmbit munici¬ 
pal, autonòmic com en l’estatal; 
canvis a l’hora de plantejar noves 
iniciatives, nous reptes... impulsant 
canvis des d’una perspectiva ben 
diferent. 

Un exemple clar ha estat la Festa 
Major d’enguany, s’han introduït a 
la programació activitats i propostes 
noves. El fet que els diables hagin 
estat el fil conductor d’aquestes fes¬ 
tes ha donat un altre aire més colo¬ 
rista, sobretot el vermell; la festa ha 
estat més participativa, més descen¬ 
tralitzada, més popular i oberta a 
tots als masnovins i masnovines. 

Després d’un temps de no fer 
partícips als joves a la Festa Major, 
aquest any han gaudit d’unes festes 
on han pogut dir la seva amb els 
concerts de Costo Rico i la Gertrudis 
a riES Mediterrània, a la platja amb 
la Carrau i també amb el concert de 
grups del Masnou a la plaqa d’Ocata 
el passat 10 de juliol. 

Un altre exemple de canvi és 
que, després d’anys de reclamar una 
escola bressol municipal per al 
poble, aquesta serà una realitat el 
proper curs escolar. Es posarà en 
marxa a principis de l’any vinent 
(durant el mes de gener) i estarà 
ubicada entre l’avinguda Joan XXIII 
i els carrers Olivé Gomà i Pere Geno- 
vé, en el Masnou Alt, i comptarà 
amb una capacitat màxima de qua- 
ranta-una places. 

Els canvis que ben segur s’aniran 
produint durant aquesta legislatura 
seran perquè el nostre poble vagi 
avançant i millorant. 

Bon Estiu ■ 

Xavier Serra i Vigil 

Regidor d'ICV-EuiA 


Frans Avilés Salazar 

Regidor del PP 


Ernest Suné i Nicolas 

Regidor del PSC 



Dimoni de clima 


Verano calentíto! 


Un any al govern 


L'any passat, per aquestes dates, els ! 
venedors d'electrodomèstics feien l’a- j 
gost amb la venda d'aparells de refri¬ 
geració. Si ho recordeu estem parlant 
d'un dels estius més calorosos que 
hem viscut, i, els mateixos meteorò¬ 
legs parlaven de les temperatures més 
altes dels darrers cent anys. 

Aquest estiu, el del 2004, sembla 
tot el contrari, un temps de finals d'es¬ 
tació més que no pas el clima que 
tanta gent esperen per anar a les plat¬ 
ges. Al mateix temps escoltem com es 
segueixen produint catàstrofes meteo¬ 
rològiques de tot signe i, al mateix 
temps, fora de la normalitat climàtica, 
com ara les recents inundacions a la 
índia. 

Estem davant dels signes inequí¬ 
vocs d'un canvi climàtic, profund i 
inquietant que porta ja, en aquest 
mateix moment, transformacions 
importants a les vides dels habitants 
del planeta, i que si no podem e\dtar la 
seva continuïtat, comportarà la possi¬ 
bilitat de catàstrofes de gran magnitud. 

L’i^untament del Masnou, els mas- 
novins i les masnovines hem de con¬ 
tribuir a parar aquest fenomen. Com? 

A través de la implantació de sistemes 
més respectuosos amb el medi. Per 
exemple no utilitzar, si no és impres¬ 
cindible, el cotxe privat per anar sol. 
Instal·lar i fer ús de l'energia solar, 
practicar tot tipus de mesures d'estalvi 
energètic, eliminar els costums agres¬ 
sius amb el medi (l'ús d'embalatges de 
plàstic en l'alimentació, etc.). De les 
decisions que avui prenguem, de les | 
actituds de cadascú i cadascuna de 
nosaltres depèn que les estacions 
siguin, al nostre poble, allò que han 
d'ésser, quatre, i amb climes diferents. 

Tingueu tots i totes, de tota mane¬ 
ra i encara que el clima estigui boig, 
un bon estiu i gaudiu d'unes merescu¬ 
des vacances, m 


Pese a las pocas líneas (si las comparamos 
con toda la extensión de esta re\ista) de las 
que disponemos los grupos de la oposición 
para í)frecer "otra" información, es nuestra 
{^bligación intentar explicar ciertas cosas que 
estan pasando en nuestro municipio. No sé si 
saben ustedes que un regidor de ICV ha deci- 
dido subirse el sueldo. Bueno, él sólo no lo ha 
decidido ya que fueron sus compaheros (él 
estaba de vacaciones) quienes aprobaran esta 
medida "tan social". En concreto, su sueldo 
sube de unos 15.000 € anuales que percibía 
anteriormente hasta los 41.000 € que empe- 
zarà a cobrar a partir de septiembre. No està 
mal. Eso sí, se va a dedicar por completo a las 
tareas propias de los políticos. 

De lo que sí, imagino, estaran informa- 
dos es de la conducta desleal y reprobable de 
una trabajadora de nuestro Aviintamiento, 
que ha reconocido haber hurtado ciertas can- 
tidades de dinero de la caja municipal. El 
asunto està en manos de lajusticia, pero nues¬ 
tro grupo desea participar de forma màs 
directa en la detección de los errores que han 
permitido que un hecho de esta magnitud se 
haya podido producir en nuestro Aynnta- 
miento. Presentamos una nioción para con¬ 
vocar la Comisión Informativa de Hacienda 
con el propósito de hacer un seguimiento del 
caso. La respuesta del tripartito fue rotunda: 
"No. No hace falta convocar la comisión. Ya 
os iremos informando puntualmente" (la res¬ 
puesta fue màs o menos ésta). Seguidamente, 
y en el mismo pleno, efectuamos una treinte- 
iia de preguntas al equipo de gobierno para 
que nuestro grupo, una vez obtenidas las res- 
puestas, pudiera trabajar de forma indepen- 
diente. Pero, y pese a que el reglamento del 
Ayuntamiento obliga a contestar en 15 días, a 
día de hoy (ha pasado màs de un mes) aim 
no hemos recibido ninguna respuesta. ({Por 
qué no se nos deja participar? Nuestra inten- 
ción es clara v sencilla. Establecer entre todos 
nuevos mecanismos para que casos similares 
no se vaielvan a producir en El Masnou. En 
fm, esperaremos tiempos mejores. 

No podemos conduir sin antes desear a 
todos los vecinos unas agradables vacaciones 
estivales. m 


Nota: Et Masnou viu publica l'artícte del grup munici¬ 
pal del PP presentat en llengua castellana tot i que 
vam fer constar reiteradament a! grup municipal 
esmentat que ei Reglament per a l'ús de la Llengua 
Catalana a l'Ajuntament del Masnou, aprovat en sessió 
plenària de 21/07/1994, explicita que les publica¬ 
cions municipals es faran en llengua catalana. 


Ha passat un any des que els tres 
partits polítics d’esquerres del Mas¬ 
nou vam decidir plegats treballar 
per millorar el Masnou, amb un 
model exportat a la Generalitat i 
que ha permès també canviar el 
govern espanyol. Es el triomf dels 
acords, de les paraules i del con¬ 
sens; el triomf de la majoria. Aquest 
esforç ha estat reconegut amb el ple 

I suport dels ciutadans i ciutadanes 
amb la millora dels resultats electo¬ 
rals de les tres formacions i espe¬ 
cialment del PSC, tant a les autonò¬ 
miques com a les generals i europe¬ 
es on vam ser, de llarg, la força polí¬ 
tica més votada al Masnou. 

Ha estat un any ple de treball 

I comú, fites importants i aconsegui- 
ment dels primers objectius, així 
com d’assentament de les bases del 
nostre projecte; un projecte ferm i 
engrescador resultant de la suma de 
Pesforç dels tres socis de govern. 
Estem treballant de valent i els 
resultats comencen a ser ja notoris. 
Encara, però, queda molt treball a 
fer, moltes coses per corregir i molts 
problemes per solucionar i cal 
tenir-ho present. 

{• 

En aquest sentit vull aprofitar 
aquest espai per felicitar els compo¬ 
nents de la Comissió de Festes que 
han treballat durant mesos plegats 
per crear -per fi- una Festa Major 
participativa, oberta, descentralitza¬ 
da, gratuïta i, sobretot, original. 
Especialment volem felicitar la nos¬ 
tra companya de govern Carme 
Giol, que des de la seva responsabi¬ 
litat ha sabut escoltar, dirigir, orga¬ 
nitzar i, perquè no dir-ho, patir la 
seva evolució. « 

4 medalles olímpiques ben 
especials per a Can Targa 


L'Ester, la Minerva i en Cristian són alumnes del 
Centre Ocupacional de Can Targa, al Masnou. 
Aquest juny han deixat el pavelló molt alt amb 
la seva participació als Special Olímpics 2004 
que han tingut lloc a Badalona. Els tres atletes 
han obtingut medalles en el podi practicant la 
natació. En Cristian Marin, el més jove (22 anys) 
ha fet dos bronzes en les modalitats de croll i 
esquena. La Minerva Valero, de 27 anys, ha 
assolit una medalla de plata en la modalitat de 
croll, mentre que l'Ester Henrich, de 28 anys, 
n'ha aconseguit una d'or en esquena. 

L'experiència per a tots ha estat extraordinària: 
quatre dies vivint fora de casa concentrats en un 
hotel a Calella de la Costa, amb tot el que com¬ 
porta participar en una olimpíada: himnes, desfi¬ 
lades, proves, nervis i emocions... amb la gratifi¬ 
cació no només de la seva participació sinó 
també de la culminació de tot l'any preparant-se 
per fer-ho bé. Tots tres entrenen amb els seus 
companys de Can Targa, un dia a la setmana a 
la Piscina del Complex Esportiu Municipal del 
Masnou. En Marc i la Mari, director tècnic i 
monitora del centre, els hi van donar suport en 
tot moment. 

Can Targa és un centre ocupacional diürn, amb 
finalitat terapèutica, gestionat per la Fundació El 
Maresme. El centre compta amb 27 usuaris del 
Masnou i d'altres poblacions del Baix Maresme. 

















